**Adam Bareš** (s. 21. maaliskuuta 2004 Slaný, Tšekki) on tšekkiläinen jääkiekkoilija, joka edustaa SM-liigajoukkue Pelicansia. Hän on pelipaikaltaan oikea laitahyökkääjä. Bareš laukoo oikealta. Hän pelaa pääasiassa seuran U20-joukkueessa.

Ura
---

### Seuraura

Bareš on HC Slovan Lounyn kasvatti. Hän pelasi myöhemmät juniorivuotensa kuitenkin HC Kladnossa. Kesken 2020–2021 Bareš päätti siirtyä Suomeen ja Pelicansin U18-joukkueeseen, kun jääkiekkosarjat Tšekissä keskeytyivät koronavirusrajoitusten vuoksi. Joukkueessa pelasi entuudestaan hänelle Kladnosta tuttu hyvä ystävä Marek Alscher. Kaudella 2021–2022 Bareš oli tehoilla 11+23=34 Pelicansin paras syöttäjä ja hän jakoi joukkueen sisäisen pistepörssin voiton Aatu Pohjalaisen kanssa.

Kauden 2023–2024 Bareš aloitti Pelicansin U20-joukkueessa. Hän debytoi myös seuran SM-liigajoukkueessa. Bareš teki miesten pääsarjadebyyttinsä Mestarien liigan kolmannella kierroksella 8. syyskuuta 2023 tšekkiläistä HC Vítkovicea vastaan. Hänet merkittiin Pelicansin 13. hyökkääjäksi. Bareš sai ottelussa jääaikaa 2.33 minuuttia. SM-liigadebyyttinsä hän teki runkosarjan avauskierroksella 13. syyskuuta 2023 vieraissa Tapparaa vastaan. Hänet merkittiin Pelicansin nelosketjun oikeaan laitaan Jonas Enlundin ja Niklas Virtasen viereen. Bareš sai ottelussa jääaikaa 10.50 minuuttia. Hän sai myös yhden kahden minuutin jäähyn koukkaamisesta.

### Maajoukkueura

Bareš pelasi alle 18-vuotiaiden MM-kilpailuissa vuonna 2022. Hän pelasi myös Hlinka Gretzky Cupissa vuonna 2021. Bareš edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2021. Yhteensä hän on pelannut 19 nuorten ja 39 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2021–2022 | Pelicans | U20-SM | 17 | 4 | 3 | 7 | 2 | 3 | 1 | 0 | 1 | 2 | U18 | 6 | 3 | 3 | 6 | 2 |
| 2022–2023 | Pelicans | U20-SM | 24 | 7 | 16 | 23 | 8 | 2 | 0 | 0 | 0 | 0 |
| 2 kautta | yhteensä | U20-SM | 41 | 11 | 19 | 30 | 10 | 5 | 1 | 0 | 1 | 2 |

Lähteet
-------

* Adam Bareš Eurohockey-sivustolla (englanniksi)
* Adam Bareš *Elite Prospects*. Everysport Media Group AB.  (englanniksi)

### Viitteet

1. 1 2  Adam Bareš *Elite Prospects*. Everysport Media Group AB.  (englanniksi)
2. ↑  Ardon, Filip: Na draft se nesoustředím, kontakt se San Jose ale proběhl, prozrazuje Bareš *kladensky.denik.cz*.  30.6.2023. VLTAVA LABE MEDIA a.s. Viitattu 10.9.2023. (tšekiksi)
3. ↑  Elite Prospects - Pelicans U18 *eliteprospects.com*. Everysport Media Group AB. Viitattu 10.9.2023. (englanniksi)
4. ↑  Matches *championshockeyleague.com*.  8.9.2023. Champions Hockey League (CHL) AG. Viitattu 10.9.2023. (englanniksi)
5. ↑  Matches *championshockeyleague.com*.  8.9.2023. Champions Hockey League (CHL) AG. Viitattu 10.9.2023. (englanniksi)
6. ↑  Tappara - Pelicans, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
7. ↑  Tappara - Pelicans, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
8. ↑  Tappara - Pelicans, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
9. ↑  Adam Bareš *hokej.cz*. BPA sport marketing a.s. ve spolupráci s eSports.cz, s.r.o. Viitattu 10.9.2023. (tšekiksi)

Pelicans – SM-liiga
2 Bryggman (**A**) |
3 Utunen (**A**) |
8 Junkkari |
9 Bareš |
10 Puutio |
12 Hämäläinen (**A**) |
16 Horký |
18 Roine (**C**) |
19 Lasch |
20 Hirvonen |
22 Killinen |
23 Kiiskinen |
28 Niemelä |
37 Persson |
41 Nikkilä |
44 Käyhkö |
45 Olkinuora |
47 Jordán (**A**) |
50 Salminen |
55 Riihinen |
59 Mylläri |
62 Enlund |
67 Haatanen |
70 Patrikainen |
71 Tukiainen |
72 Carlsson |
76 Schnarr |
77 Kiljunen |
82 Král |
89 Tyrväinen |
91 Vilén |
92 Virtanen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki